RADIATEUR DIESEL 2.5 TD 18002168 International Radiators voor o.a. FORD | Winparts.nl - Radiateur
Betreft product: 0002474. RADIATEUR DIESEL 2.5 TD
-46% € 84,46 BREAKING: Benue Doctors begin indefinite strike - Daily Post Nigeria
Home » Health » BREAKING: Benue Doctors begin indefinite strike
Related Topics:Benue Doctorsstrike
Strike: Oyo NMA gives state14-day ultimatum to pay salaries
BREAKING: Fulani herdsmen strike in Benue, one killed; many declared missing Joyce Erdos - John Erdosy | Search People Directory | Intelius
People Lookup by Name - Joyce Erdos - John Erdosy
Erdos, Joyce — Erdosy, John Certified Pre-Owned 2016 Honda CR-V LX 4D Sport Utility in Doylestown #HP7617 | Keenan Honda
VIN #: 2HKRM4H37GH638910 | STOCK #: HP7617
Keenan Plus Price $18,393 Karis se storie oor tienerseks Hoofstuk 4 Deel 1 – Finesse Meisie
Dit reën saggies toe karis maandagoggend wakker word. Sy wens sy kan in die bed bly lê en luister na die reën, maar dit is Maandag en die begin van ’n nuwe skoolweek. Sy draai om en kyk na die reëndruppels teen die venster. Dit was ’n baie lekker naweek. Saterdag op die strand was tops! Saterdagaand saam met Conrad by die fliek het die dag nog beter gemaak. Sy is baie bly sy het nou iemand soos hy om lekker dinge mee saam te doen. Hy het weer haar hand vasgehou, soos die keer toe hulle DVD’s gekyk het, maar dit het gevoel of dit so hoort, iets wat maatjies maar doen.
’n Klomp van hulle was die vorige aand saam kerk toe en daarna het hulle by Ruan se huis gaan koffie drink. Die gesprek het later oor godsdiens gegaan en Karl het sy nou al bekende stelling gemaak: “Ek is nie big op kerk nie.”
Die ander het met hom begin redeneer en probeer om hom van siening te laat verander. Veral Ruan was ernstig dat ’n mens ’n kerk nodig het om jou bewus te maak van die pad waarop jy is. “Sodat jy kan omdraai as dit die verkeerde een is,” was sy woorde. Sy weet nie of Karl nou anders daaroor dink nie, maar sy hoop hy sal tot ander insigte kom.
Nou is dit Maandagoggend en sy het reeds te lank gelê en droom! Karis spring uit die bed en maak in ’n rekordtyd gereed vir skool. Sy kry net kans om ’n sny roosterbrood te eet en ’n glas lemoensap weg te sluk voordat sy, met Mia op haar hakke, by die voordeur uithardloop en in hulle pa se wagtende motor spring.
“Julle is lekker laat vanoggend, dis al die rondloop oor die naweek wat so maak. Ek hoop julle het darem julle huiswerk gedoen!” sê hulle pa gemaak kwaai.
“Pa weet tog ons is pligsgetrou,” flikflooi Mia en giggel.
“Ja, hoor!” lag hulle pa. “Onthou, ek kyk na die eksamen hoe lyk die scoreboard!”
By die opening kondig meneer De Kock af dat almal na pouse in die hoofsaal bymekaar moet kom. “Iemand kom julle toespreek oor verhoudings en vigs.” Daar trek ’n ruising deur die gehoor.
Seks het mos maar dié effek op tieners, dink Karis en skud haar kop.
“Almal moet teenwoordig wees!” waarsku meneer De Kock. As enige kind nog gedink het om weg te glip, word hulle in hulle spore gestuit. Die hoof se bynaam is nie verniet Krokodil nie. Hy vat vas as hy moet en laat hom nie bluf nie. Dit weet almal.
Toe hulle na hulle klasse verdaag, gons dit onder die kinders. “Nog ’n boring speech oor alles wat ons klaar weet!” sê iemand.
“Dis darem ’n tydjie uit die klas,” meen ’n ander.
Niemand wil lyk of hulle belangstel nie, want wat word dan van hulle image dat hulle klaar alles oor seks weet, dink Karis.
Na pouse is die hoofsaal volgepak. Die spreker stap saam met die adjunkhoof die verhoog se trappies op. As die kinders verwag het om ’n stroewe, middeljarige dame met ’n bril en ’n bolla te sien, is hulle erg teleurgesteld. Isolde Shepperd is mooi, blond en in haar vroeë dertigerjare. Sy dra ’n bruin-en-oranje broekpak met oranje sandale. Aan haar ore blink ’n paar byderwetse oorkrabbetjies.
Sy lyk baie cool, dink Karis terwyl sy luister hoe die adjunkhoof die spreker voorstel en die mikrofoon aan haar oorhandig.
“Goed, ek weet,” begin Isolde, “die meeste van julle het vir mekaar gesê: ‘nog ’n boring speech oor seks. Ons weet mos alles van seks. Vir wat moet ons nog na ’n praatjie daaroor kom luister?’ Dit is egter net wat julle vir mekaar sê. Binne-in voel julle anders, want die feit is dat navorsing toon dat slegs twintig persent van alle tieners glo hulle is goed genoeg deur hulle ouers en onderwysers ingelig om oordeelkundige besluite te kan neem.” So ’n afskop het hulle nie verwag nie! Almal spits nou die ore.
“Ek gaan nie met julle oor godsdiens redeneer nie, want almal van julle wat Christene is en aan die Bybel as die Woord van God glo, weet daar word van Christene verwag om nie seks buite die huwelik te hê nie. Sad maar waar!” sê Isolde en almal lag. “Tog weet ek daar is ’n klomp van julle wat ondanks hierdie uitdruklike verbod julle eie ding doen. Of jy ’n Christen is of nie, jy moet toegerus wees met kennis oor seks. Ook die toegewyde Christene moet toegerus wees met die waarheid, want ons is almal mense en op ’n dag kom daar ’n versoeking. Die vraag is: Wat doen ons dan?”
Karis dink die vrou is regtig oulik, en sy sien die meeste ander kinders luister ook aandagtig.
“Nou vir ’n paar skokkende brokkies,” sê Isolde. “Navorsing wêreldwyd wys dat die helfte van alle tieners voor agtien reeds seks gehad het. Daarby het die meeste jongmense gesê dat hulle voor hulle eerste seks alkohol gebruik het.
“Van die ander helfte wat nog sogenaamd maagde is, het talle al met die een of ander vorm van seksuele bedrywigheid kennis gemaak.
“In Suid-Afrika is een vyfde van die vyftienjarige kinders MIV-positief.
“In die jaar tussen die veertiende en vyftiende verjaarsdag neem seksuele bedrywighede die meeste toe.
“Verder meen sielkundiges dat niemand jonger as sestien jaar toegerus is om die sielkundige en emosionele effek van seks te hanteer nie. Dit gaan nie net oor die kennis hoe om die daad te doen nie, dit gaan ook oor om gereed te wees om die emosies te verwerk. Toe ek in graad tien was, het ’n vriendin van my in ’n intieme oomblik aan my en twee vriendinne erken dat ’n ou haar ’n tongsoen, ’n French kiss, soos julle dit ken, gegee het en dat dit haar ongemaklik laat voel het. Ons het vir haar gelag en gesê sy is verspot. Jare later, toe ek op universiteit was en menslike emosies bestudeer het, het ek dit onthou en was ek jammer ons was so onvolwasse en oningelig. Die werklikheid was dat Mona nog nie emosioneel ryp was vir dié soort fisieke kontak nie. Meisies voel ook dat die persoon aan wie sy haar maagdelikheid gaan gee, spesiaal moet wees. Sy moet hom liefhê en respekteer. As ’n ou dus nie self ryp genoeg is om die meisie met deernis te behandel nie, kry sy ’n knou wat haar altyd sal bybly. Die eerste keer moet vir julle al twee spesiaal wees. Jare later sal sy die daad vergeet het, maar die omstandighede onthou. Die ou sal sy nooit vergeet nie. Meisies, as jy klaar al die opsies oorweeg het en tog wil voortgaan om seks te hê, vra jou af: Is hy werklik spesiaal genoeg? Is die tyd regtig reg?
“En onthou, ouens, julle het óók emosies en julle moet ook leer om dit te hanteer. Wat ek nou net van meisies gesê het, geld in ’n groot mate maar vir julle ook.”
Isolde bly ’n oomblik stil en kyk na die gesigte voor haar.
“Jongmense, miskien klink dit alles soos nuttelose inligting, maar glo my, dit kan die kennis wees wat jou lewe se loop beïnvloed. Ek wil dus dringend ’n beroep op julle doen om, wat julle godsdienstige oortuiging ook al is, te probeer om seks te vermy solank julle kan. Dit is tot julle eie voordeel.
Beskerm jou vriendin se hart
Suster, dis alles in sy oë